15α. ΑΠΟΦΑΣΙΣ ΥΠΟΥΡΓΟΥ ΕΡΓΑΣΙΑΣ Αριθ. 17411/4492 της 6/6 Μαρτ. 1961 (ΦΕΚ Β΄ 74) Περί δημοσιεύσεως δια της Εφημερίδος της Κυβερνήσεως της από 14.2.1961 Εθνικής γενικής συλλογικής συμβάσεως εργασίας, συμπληρωματικής της από 30.8.60 ομοίας. Κατά παρέκκλισιν των υπό της από 30.8.1960 Εθνικής Γενικής Συλλογικής Συμβάσεως Εργασίας τεθεσπισμένων και λαμβανομένων υπ’ όψιν των ειδικών συνθηκών απασχολήσεως μαθητευομένων και ανειδικεύτων Εργατών εις τα διάφορα Συνεργεία του Στρατού Ξηράς (παροχή τροφής, στέγης, ειδών ενδύσεως, μεταφορά εις τους τόπους εργασίας, μειωμένον ωράριον απασχολήσεως κλπ.), συμφωνούμεν όπως, αι διατάξεις της υπ’ αριθ. 78750 / 60 αποφάσεως του κ. Υπουργού Εργασίας, περί καθορισμού αμοιβής σπουδαστών ανεγνωρισμένων Τεχνικών Επαγγελματικών Σχολών και Σχολών Μαθητείας, απασχολουμένων εις Στρατιωτικά Εργοστάσια κλπ. (ΦΕΚ 517 Β΄της 28.12.60), ισχύσουν δια τας εν αυτή αναφερομένας Στρατιωτικάς Μονάδας και επί μαθητευομένων εργατών, μη σπουδαστών Επαγγελματικών Σχολών ή Σχολών Μαθητείας, εις ας περιφερείας δεν λειτουργούν τοιαύται Σχολαί και εφ’ όσον δεν συνπλήρωσαν ούτοι το 19όν έτος της ηλικίας αυτών, άμα τη συμπληρώσει του οποίου εφαρμόζονται και δι’ αυτούς αι διατάξεις των εκάστοτε ισχυουσών, περί ανειδικεύτων εργατών, Εθνικών Γενικών Συλλογικών Συμβάσεων. Η εφαρμογή των διατάξεων της ανωτέρω υπουργικής αποφάσεως επί των περί ων ο λόγος μισθωτών, περιορίζεται εις 4ετή εκάστου απασχόλησιν, πέραν της οποίας εφαρμόζονται αι διατάξεις των εκάστοτε ισχυουσών εθνικών γενικών συλλογικών συμβάσεων εργασίας. Η ισχύς της παρούσης άρχεται από της υπογραφής της. Σελ. 130,06 Τεύχος 1295 – Σελ. 36 15.Δ.γ.15α Κατώτατα όρια μισθών και ημερομισθίων 31

[Source: greek_legal_code_raptarchis | Tokens: 1548]